විශ්‍රාම වැටුප් දෙපාර්තමේන්තුව ප්‍රකාශ කළේ ලබා ගත යුතු සේවා පිළිබඳව 1970 අංකයෙන් තොරතුරු ලබා ගත හැකි බවයි.මේ අතර, කොරෝනා ව්‍යාප්තිය සම්බන්ධයෙන් මහාචාර්ය මලික් පීරිස් විසින් නිකුත් කල බවට හැඟවෙන ව්‍යාජ හඬ පටයක් සමාජ මාධ්‍ය හරහා හුවමාරු වන බවත් එය නිර්මාණය කල පුද්ගලයන් සොයා විමර්ශනයක් ආරම්භ කර ඇති බවත් පොලිස් මාධ්‍ය ප්‍රකාශක ජ්‍යෙෂ්ඨ නියෝජ්‍ය පොලිස්පති අජිත් රෝහණ සඳහන් කළා.මේ අතර, දුම්රිය පාලක කාර්යාලයේ සේවයේ නියුතු දුම්රිය ස්ථානාධිපතිවරුන් හා කණිෂ්ඨ කාර්ය මණ්ඩලයේ සේවකයන් ඇතුලු 12 දෙනෙකු පමණ මේ වනවිට කොරෝනා ආසාදනය වීම හේතුවෙන් දුම්රිය ස්ථානාධිපතිවරුන් කිහිප දෙනෙකුම නිරෝධායනයට යොමු කර තිබෙනවා.මේ අතර, ගමනාගමන කටයුතු සඳහා මගීන් අඩුවෙන් ගමන් ගන්නා දුම්රිය පමණක් භාවිතා කරන ලෙස දුම්රිය දෙපාර්තමේන්තුව ජනතාවට දැනුම් දෙනවා.